Diane Mandui Mirio take a comical but serious look at the impact of social media and technology on the young generation and families. The ideas expressed with brutally painful precision in Tok Pisin.
==================
Mi lukluk long pes blong yu
Mi ting bai mi lukim ai blong yu
Tasol, mi lukim galas shine olsem rainbow
Mi lukluk long nus blong yu
Na wanpla ring hangamap mi ting bulmakau
Mi luklul long yau long yu,
Tasol mi lukim tupla rim blo tyre
Mi lukluk long tit blong yu, em kala blo melon
Mi lukluk long han blo yu,
Yu taitim wantem hankaf blo Polis,
Mi ting yu kalabus man
Mi sekim kolos yu werim,
Kainkain hol long trausis,
Set yu mekim han kat
Hat yu werim , tanim go lo baksait
Bilum yu no moa Karim lo sait o het,
Yu hangamapim lo poret blo yu
Mi go long skul, na sekim yu, yu no kamap,
Mi weitim ripot blong skul, yu tok tisa no givim
Mi lainim yu long holim tamiok, na bus naip,
Nau yu Karim mobile phone,
Olgeta moni, mi givim yu, em blo flex na data
Pesbuk Olsen skul buk blo yu
Oltaim yu opim, ridim, opim, ridim,
Mi no save mi Karim pikinini blo man o pik dok
Nau yu tokim watsapp Papa, watsapp Mama
Yu tok Blue tut, Serim, Inbox, Messenger olsem tok ples na yu no save toktok lo mi,
Larim, mi dai olsem, nogat pikinini wari lo mi. Brata na Susa blo mi tasol bai planim mi na krai lo mi.
Yu pikinini blong Pesbuk
eng_Latn unk tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn